

**REPUBLIKA E SHQIPËRISË**

**BASHKIA KAMËZ**

**PROCESVERBAL**

**DËGJESË PUBLIKE MBI STUDIMIN E ORGANIZIMIT TË TRANSPORTIT PUBLIK URBAN**

I mbajtur më 29.01.2024, në orën 17:30 , në dëgjesën me banorët e Fshatit Qinam, Njësisë Administrative Zall-Herr, për shtimin e një linje urbane Kamëz-Qinam, të zhvilluar në Fshatin Qinam.

**Të pranishëm në takim ishin:**

* Përfaqësues të Drejtorisë së Transportit dhe Liçensave
* Anëtarë të Këshillit Bashkiak të Kamëz
* Banorë të lagjes

Në bazë të kërkes së banorëvë , në takimin me to, u bisedua që transporti urban përbën një **komponent kyç të shërbimeve publike urbane**, pasi krijon lidhje të qëndrueshme dhe të balancuara ndërmjet zhvillimit demografik, social dhe ekonomik të qytetit. Ai ndikon drejtpërdrejt në përmirësimin e cilësisë së jetës, duke ofruar akses më të mirë në **arsim, shëndetësi, punësim dhe shërbime tregtare**.

Roli i transportit publik urban nuk është vetëm teknik, por **thellësisht social**, sepse përpiqet të jetë pranë qytetarëve, t’u përgjigjet nevojave të tyre në mënyrë të **vazhdueshme, komode dhe të qëndrueshme**.

Në funksion të zhvillimeve të vazhdueshme urbane dhe **rritjes së lëvizshmërisë së komunitetit**, Drejtoria e Transportit ka analizuar:

* **Ndryshimet demografike** në territorin e Bashkisë Kamëz,
* **Zonat ekonomike dhe banesore** në zgjerim,
* **Nevojën për lidhje më të mira funksionale** mes qendrave të banuara dhe institucioneve publike,
* Si dhe **kërkesat e përsëritura nga qytetarët**, të mbledhura gjatë dëgjesave publike dhe takimeve komunitare.

Në kuadër të historikut të zhvillimit të qytetit, vihet re se dinamika demografike është ndarë në dy periudha kryesore:

* **1946–1991**, ku u vu re një rritje graduale,
* **1991 e në vijim**, ku qyteti përjetoi një rritje të vrullshme për shkak të lëvizjeve të brendshme të popullsisë dhe zhvillimit të pronës private.

Kjo rritje kërkon **përshtatje të vazhdueshme të infrastrukturës së transportit**, në mënyrë që të përmbushen nevojat në rritje të komunitetit.

1. Kamëz – Tiranë – Kamëz
2. Paskuqan 2 – Babrru – Tiranë – Babrru – Paskuqan 2
3. Rrethrrotullimi Bathore – Zall Herr – By-pass Demokracia – Halit Haxhija – Impianti i Bovillës
4. Kamëz – Çerkezë – Kamëz
5. Kamëz – Bërxullë – Kamëz
   * + Degëzimi në rrugën “Kozare”, km 5 (Coca-Cola), lidhja me rrugët Lunxheri, Lura dhe kthim në Kamëz

**Kërkesa e komunitetit: Shtesa e linjës së re – Kamëz–Qinam–Kamëz**

Bazuar në **kërkesat e përsëritura nga qytetarët** gjatë dëgjesave publike dhe në analizën teknike të Drejtorisë së Transportit, **propozohet shtesa e linjës rrethqytetëse Kamëz–Qinam–Kamëz,** për të përmirësuar qasjen e banorëve ndaj:

* Shërbimeve arsimore (shkolla, kopshte),
* Institucioneve shëndetësore,
* Tregut të punës dhe
* Shërbimeve publike në tërësi.

Kjo linjë do të mundësojë **uljen e trafikut në rrugët kryesore**, përmirësimin e lëvizshmërisë dhe do të kontribuojë në **përfshirjen sociale dhe zhvillimin ekonomik lokal.**

